**Lage Thune Myrberget** (født 28. juni 1964 på Hamar) er en norsk trommeslager, komponist og musikkpedagog. Han jobbet 1986-2010 som freelancemusiker innenfor teater, event og tv. Han var blant annet fast husmusiker med Dan Børge Akerø under oppstarten av TV 2. Han har jobbet som slagverker ved Det Norske Teateret, ABC-teateret, Bryggeteateret, Chat Noir, Chateau Neuf og Nationaltheatret. Fra 1988-1998 spilte han sammen med Bjørn W.W. Jørgensen og hans storband med blant annet flere oppdrag på Det kongelige slott. 

Fra mai 2015 er Myrberget kultursjef i Odda kommune.

Undervisning
------------

Myrberget har vært aktiv som instrumentalpedagog ved NISS (senere Westerdals Oslo ACT), Norges musikkhøyskole, HIHM, Oslo Bys Steinerskole og Staffeltsgate. Han har også vært mye benyttet som kursholder i digital kompetanse gjennom blant annet Norsk Kulturskoleråd.

Utdanning
---------

Myrberget gikk på Toneheim Folkehøyskole i 1983 og 1984. Han var i Gardemusikken i 1985, og søkte seg deretter inn på Norges musikkhøyskole. Her gikk han frem til sommeren 1988. Myrberget fullførte pedagogikkstudiene ved Musikkhøyskolen våren 2014. Høsten 2015 tok han eksamen i multimediajournalistikk ved Høyskolen i Bergen.

Publikasjoner
-------------

I 2004 utga han bøkene *Virvel 1 - elevbok og trenerbok.* I 2005 kom bøkene *Virvel 2* - elevbok og trenerbok. Høsten 2006 kom bøkene *Tremolo 1 - elevbok og trenerbok.* Virvelmetoden er også oversatt til tysk, spansk, nederlandsk, svensk og engelsk under navnet Hit & Roll. I 2009 utga han *Idébok i lyddesign- og strategi for Speakerteam.*

Virvel 1 ble høsten 2013 oppdatert med rundt to timer film. Det ble også utviklet en QR-app. 

Tremolo 1 ble våren 2015 oppdatert med nypublisert materiale på Soundcloud, Spotify, iTunes, Wimp og Tidal.

Høsten 2010 begynte Myrberget å publisere multimediale artikler og intervjuer med norske og internasjonale slagverkere. Dette publiseres på hans nettside Trommer.no og YouTube-kanalen Trommekanalen.

Musikkprodusent
---------------

Som musikkprodusent og eier av New Media Generation har Myrberget jobbet med lyddesign for en rekke oppdragsgivere innen norsk næringsliv og idrett.

Elgene
------

Myrberget leder barnemusikkprosjektet De Dresserte Elger, hvor han produserer musikken sammen med DJ Moose. Platen *Året Rundt* utkom 2006. Det ble utgitt en sangbok til platen Året rundt. Platen *Jorda Rundt vol 1*  utkom mai 2013.

Diskografi
----------

### Elgene

* *Året rundt* (2006)
* *Jorda rundt med elgene Vol. 1* (2013)

Singler
* *Skirap* (2003)
* *Halloween* (2006), med Åge Sten Nilsen

### Leifene

* *Ja, til resten av festen* (1995)

### Oslo Groove Company

* *Anno 1992* (1992)

### Deltar på

* Tor Karseth: *Arbesdaer – Sanger fra Klevfos* (1989)
* Tor Karseth: *Den levende skogen* (1992)
* P.O. Latvia: *En demonstrasjonskassett* (1992)
* Henning Kvitnes: *Postcards from Life* (1993)
* Kulturinstutisjonen Piivv: *Farger, evig lykke og litt oppover i etasjene – 10 Years of Rock'n'Roll & Klimp* (1993)
* Tor Karseth & Geir Willard: *Syngespillet Lussi – Lussireia* (1993)
* Sinikka Langeland: *Langt innpå skoga* (1994)
* Jens Olai Justvik: *For et øyeblikks tid er det stille* (1994)
* Trøste & Bære: *Rotfylt ungdom* (1995)
* Angel & Heart: *One by One* (1995)
* Musikkmagasinet Ballade: *Tradisjonen tro?* (1995)
* Karin Fremstad: *Fri* (1997)
* Johannes Joner, Kari-Ann Grønsund & Philip A. Kruse: *Vinglete viser for barske barn* (1997)
* Veslemøy Solberg: *X* (1998)
* Radio Yalla: *Jol i Toyengata EP* (1999)
* Veslemøy Solberg & Sven Ohrvik: *Sangskatter & snurrepiperier* (2000)
* Frukt & Grønt:: *Jøss! (en vinterhit)* (2000)
* Frank Aleksandersen: *Si det som det er* (2001)
* Flamberte bananer: *Kontaktannonse* (2001)
* Uhu!: *Uhu!* (2001)
* Uhu!: *Uhu! Vol. 2* (2002)
* Barneselskapet: *Barnas beste* (2002)
* Lyriaka: *Lyriakafabrikken og jakten på de magiske versene* (2003)
* Uhu!: *Uhu! Vol. 3* (2003)
* Naboene: *Med reiseradio'n på* (2006)
* Uhu!: *De beste fra Uhu!* (2008)
* Gisle Torvik & Hilde Norbakken: *Frozen Moment* (2009)
* Lyriaka: *Lyriaka: Verden er en klump* (2016)

Referanser
----------

1. ↑  Mette Bleken (7. april 2015). «Ny kultursjef i Odda kommune». Hardanger Folkeblad. Besøkt 25. april 2015.
2. ↑  Musikkpedagogikk.no: Forelesere Arkivert 12. mars 2016 hos Wayback Machine. Besøkt 25. april 2015
3. ↑  Egil Hofsli (03.09.2013). «Kurs i digital dokumentasjon». Norsk Kulturskoleråd. Besøkt 25. april 2015.

Eksterne lenker
---------------

* Trommer.no: Nettside for trommebøkene *Virvel* og *Tremolo*

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** BNE
 |